Iron Man 3

Iron Man 3 on vuonna 2013 ensi-iltansa saanut Shane Blackin ohjaama yhdysvaltalainen supersankarielokuva, joka perustuu Marvel Comicsin Rautamies-sarjakuvahahmoon. Elokuva on jatko-osa elokuville "Iron Man" (2008) ja "Iron Man 2" (2010) sekä Marvel Cinematic Universen seitsemäs elokuva ja ensimmäinen elokuva. Elokuvan ohjasi Shane Black, joka myös käsikirjoitti sen yhdessä Drew Pearcen kanssa, käyttäen konsepteja Warren Ellisin kirjoittamasta "Extremis"-tarinasta. Sen pääosissa ovat Robert Downey Jr., Gwyneth Paltrow, Don Cheadle, Guy Pearce, Rebecca Hall, Stephanie Szostak, James Badge Dale, Jon Favreau ja Ben Kingsley. Elokuvassa Tony Stark yrittää toipua traumaperäisestä stressihäiriöstä, jonka "The Avengersin" tapahtumat aiheuttivat hänelle. Samalla hänen on tutkittava salaperäistä terroristijärjestöä, jota johtaa salaperäinen Mandariini.
"Iron Man 3" sai ensiesityksensä Le Grand Rexissä 14. huhtikuuta 2013 ja se julkaistiin Suomessa 24. huhtikuuta 2013 ja Yhdysvalloissa 3. toukokuuta 2013.
Juoni.
Tony Stark muistelee vuoden 1999 uudenvuodenaaton juhlia, joissa hän tapasi tutkija Maya Hansenin, joka on keksinyt Extremisin, kokeellisen regeneratiivisen hoidon halvaannuttavien vammojen parantamiseksi. Vammautunut tiedemies Aldrich Killian tarjoaa heille paikkaa yhtiössään Advanced Idea Mechanics. Mutta Stark kieltäytyy tarjouksesta, jolloin Killian tuntee itsensä nöyryytetyksi.
Vuosien kuluttua, kuusi kuukautta New Yorkin taistelun jälkeen, Starkin kokemukset avaruusolioiden hyökkäyksestä aiheuttavat hänelle paniikkikohtauksia. Levottomuuksissaan hän on rakentanut kymmeniä uusia Rautamies-pukuja ja hänen välinsä tyttöystäväänsä Pepper Pottsiin ovat huonontuneet. Samaan aikaan terroristi, joka tunnetaan nimellä Mandariini, on tehnyt useita pommi-iskuja on saanut tiedustelupalvelut ymmälleen rikosteknisten todisteiden puutteen vuoksi. Starkin turvallisuuspäällikkö Happy Hogan haavoittuu pahasti Mandariinin hyökkäyksestä, mikä saa Starkin televisioimaan Mandariinin uhan. Mandariini vastaa tähän tuhoamalla Starkin kodin aseistetuilla helikoptereilla. Starkia varoittamaan tullut Hansen selviytyy hyökkäyksestä Pottsin kanssa. Stark puolestaan pakenee Rautamies-puvullaan, jonka hänen palvelijatekoälynsä J.A.R.V.I.S. ohjaa Tennesseen maaseudulle seuraten Mandariinin pysäyttämiseen kuuluvaa suunnitelmaa. Mutta Starkin kokeellisessa haarniskassa ei ole tarpeeksi tehoa Kaliforniaan palaamiseksi, joten hänen luullaan kuolleen.
10-vuotiaan pojan, Harleyn, avulla Stark tutkii paikallisia räjähdyksiä, joissa on Mandariinin tunnusmerkki. Hän huomaa, että "pommitukset" laukesivat sotilaista, joihin Extremisiä oli kokeiltu. Extremisissä oli vika, jonka vuoksi käyttäjän kyvyttömyys säädellä kehon sisälämpötilaa aiheutti lämmön huiman kohoamisen ja käyttäjän räjähtämisen. Hyökkäykset olivat lavastettu terroristi-iskuiksi vian peittelemiseksi ja Stark todistaa tämän omin silmin, kun Mandariinin agentit Brandt ja Savin hyökkäävät hänen kimppuunsa. Harleyn avulla Stark jäljittää Mandariinin Miamista ja soluttautuu tämän tukikohtaan kotitekoisilla aseilla. Hän huomaa Mandariinin olevan oikeasti brittiläinen näyttelijä Trevor Slattery, joka väitti olevansa täysin tietämätön hänen nimissään tehdyistä rikoksista. Killian, joka oli käyttänyt Slatterya peitelläkseen omia toimiaan, paljasti olevansa pommi-iskujen todellinen aiheuttaja. Hän oli varastanut Hansenin Extremis-tutkimuksen parantaakseen omat vammansa ja käyttänyt vammautuneita sotilaita koekappaleina. Vangittuaan Starkin hän kaappaa myös Pottsin ja altistaa hänet Extremisille saadakseen Starkin auttamaan Extremisin vikojen korjaamisessa. Kun Hansen uhkasi altistaa itsensä Extermisille, Killian tappaa hänet.
Killian oli myös manipuloinut Yhdysvaltojen tiedustelupalveluita Mandariinin olinpaikan suhteen, houkutellen ansaan James Rhodesin (entisen Sotakoneen ja nykyisen Rautapatriootin) varastaakseen tämän haarniskan. Stark pakenee ja pääsee Rhodesin luokse. He saavat tietää Killianin aikovan hyökätä Air Force Oneen presidentti Matthew Ellisin kimppuun. Stark onnistuu pelastamaan matkustajat, mutta Killian onnistuu kaappaamaan Ellisin. Killian oleskelee vahingoittuneena pidetyllä öljytankkerilla, jossa hän aikoi tappaa Ellisin suorassa televisiolähetyksessä. Hän antaisi myös varapresidentti Rodriguezille Extremisiä tämän tyttären parantamiseksi, jos tämä tekisi kuten hän käskee. Stark menee pelastamaan Pottsin ja Rhodes presidentin. Stark kutsuu paikalle J.A.R.V.I.S.:n kauko-ohjaamista puvuista muodostetun ”Rautalegioonan”. Rhodesin pelastettua presidentti Ellis, Stark saa tietää Pottsin selvinneen Extremis-kokeista. Mutta porauslautta sortuu ja Potts putoaa mahdollisesti kuolemaan. Stark vangitsee Killian yhteen Rautamies-puvuista ja räjäyttää sen. Mutta Extremisin ansiosta sekä Potts että Killian selvisivät hengissä. Potts myös tappaa Killianin, ja J.A.R.V.I.S. räjäyttää koko Rautalegioonan merkkinä Starkin omistautumisesta Pottsille. Varapresidentti ja Slattery taas joutuvat pidätetyiksi. Pottsin Extremis-vaikutukset saadaan vakautettua ja Stark menee leikkaukseen poistaakseen viimeinkin sydämessään olevat sirpaleet. Hän heittää sen jälkeen vanhentuneen kaarireaktorinsa mereen, mutta toteaa silti olevansa aina Rautamies.
Lopputekstien jälkeisessä kohtauksessa Stark käy terapeuttista keskustelua menneisyyden traumoistaan. Mutta oikean terapeutin sijaan kuuntelijana oli Bruce Banner, joka oli nukahtanut kesken kertomuksen.
Tulevaisuus.
Mahdollinen jatko-osa.
Maaliskuussa 2013, Black ilmoitti, että Downeyn alkuperäistä sopimusta Marvel Studiosin kanssa, joka päättyi "Iron Man 3:n" jälkeen, saatetaan pidentää, jotta näyttelijä voisi esiintyä toisessa "Avengers"-elokuvassa sekä vielä vähintään "Iron Man" -elokuvassa. Hän sanoi: "Siitä on ollut paljon neuvotteluita: 'Onko tämä Robertin viimeinen "Iron Man" -elokuva?' Jokin kertoo, että niin ei käy, vaan että [hänet] nähdään vielä neljännessä, tai viidennessä." Huhtikuussa 2013, Cheadle totesi, että "Iron Man 3" tulisi olemaan sarjan viimeinen elokuva, sanoen, "Ovi on aina auki tämänkaltaisille elokuville, kun ne tehdään niin hyvin kuin mahdollista. Tiedän, että oli puhetta siitä, että tekisimme tämän niin, että se olisi viimeinen elokuva, ja jos toimisi oikein, niin se olisi viiminen. Näillä hahmoilla on mahdollista vielä tehdä jotain. Olemme muutenkin pääsemässä Tonyn ja Rhodeyn suhteen." Syyskuussa 2014, Downey sanoi neljännestä elokuvasta, ettei sellaista ollut suunnitteilla." Tästä huolimatta, huhtikuussa 2016, Downey sanoi olevansa avoin vielä neljännen "Iron Man" -elokuvan tekemiselle.
Marvel One-Shot.
Helmikuussa 2014, Marvel julkaisi One-Shot -elokuvan "All Hail the King" "in" kotimediajulkaisun kera, Kingsleyn uusiessa Trevor Slatteryn roolin, jatkaakseen Slatteryn tarinaa elokuvan jälkeen.